2. ลักษณะการประกอบธุรกิจ

ความเป็นมา

บริษัท อุตสาหกรรมปิโตรเคมีกัลไทย จำกัด (มหาชน) ก่อตั้งขึ้นเมื่อปี พ.ศ. 2521 บริษัทฯ
เริ่มผลิตเม็ดพลาสติกเพื่อจำหน่ายในปี พ.ศ. 2525 ต่อมาบริษัทฯ
ได้ขยายสายการผลิตผลิตภัณฑ์เม็ดพลาสติกชนิดต่างๆ เพิ่มขึ้น
โดยการกู้ยืมเงินเพื่อขยายการลงทุนทั้งในประเทศและต่างประเทศ เพื่อนำมาขยายโรงงาน
สร้างสาธารณูปโภคพื้นฐานสำหรับอุตสาหกรรมปิโตรเคมีครบวงจร
และพัฒนาความสามารถในการผลิตให้สามารถแข่งขันกับสภาวะตลาดในปัจจุบันและอนาคตได้
ปัจจุบันบริษัทฯ
เป็นผู้ประกอบการอุตสาหกรรมปิโตรเคมีครบวงจรแห่งเดียวของประเทศและภูมิภาคเอเชีย

หลังจากรัฐบาลประกาศเปลี่ยนแปลงระบบการแลกเปลี่ยนเงินตราต่างประเทศเมื่อปี 2540
ส่งผลกระทบต่อภาวะเศรษฐกิจโดยรวมของประเทศ
ทีพีไอเป็นบริษัทหนึ่งที่ได้รับผลกระทบโดยตรงจากภาวะดังกล่าว คือเกิดภาระหนี้สินเพิ่มสูงขึ้น
และประกาศพักการชำระหนี้ในปีเดียวกัน ในช่วงเวลาดังกล่าวบริษัทฯ
ได้เจรจากับเจ้าหนี้เพื่อปรับโครงสร้างหนี้เรื่อยมา จนกระทั่งเมื่อวันที่ 15 มีนาคม 2543
ศาลล้มลายกลางมีคำสั่งให้บริษัทเข้าสู่กระบวนการฟื้นฟูกิจการ เนื่องจากพิจารณาโดยพื้นฐานแล้ว
ธุรกิจของบริษัทและบริษัทในเครือทีพีไอยังสามารถดำเนินการต่อไปได้ และเพื่อให้บริษัทฯ
กลับมีสถานะทางการเงินที่แข็งแกร่งโดยการปรับปรุงโครงสร้างหนี้
และการจัดทำแผนธุรกิจที่เหมาะสม

ต่อมาเมื่อวันที่ 20 เมษายน 2543 ศาลฯ มีคำสั่งแต่งตั้งบริษัท เอ็ฟเฟ็คทีฟ แพลนเนอร์ส จำกัด
เป็นผู้ทำแผนฟื้นฟูกิจการ และเมื่อวันที่ 15 ธันวาคม 2543 ศาลฯ
มีคำสั่งเห็นชอบด้วยแผนฟื้นฟูกิจการของบริษัทฯ และบริษัทย่อย 6 บริษัท ประกอบด้วย บริษัท
น้ำมันทีพีไอ จำกัด, บริษัท ไทยเอบีเอส จำกัด, บริษัท อุตสาหกรรมโพลียูรีเทนไทย จำกัด, บริษัท
ทีพีไอ อะโรเมติกส์ จำกัด (มหาชน), บริษัท ทีพีไอ โพลีออล จำกัด, บริษัท ผลิตไฟฟ้า ทีพีไอ
จำกัด โดยมีบริษัท เอ็ฟเฟ็คทีฟ แพลนเนอร์ส จำกัด เป็นผู้บริหารแผน
ซึ่งสิทธิและอำนาจในการจัดการทรัพย์สินจึงตกแก่ผู้บริหารแผนนับแต่ศาลฯ มีคำสั่งแต่งตั้ง

ยกเว้นแผนฟื้นฟูกิจการของบริษัท ระยองแท้งค์ เทอร์มินัล จำกัด ซึ่งเป็นบริษัทย่อย
ที่ประชุมเจ้าหนี้ไม่มีมติยอมรับแผนที่จัดทำโดยบริษัท เอ็ฟเฟ็คทีฟ แพลนเนอร์ส จำกัด
ซึ่งต่อมาศาลล้มละลายกลางได้ตั้งบริษัท เชอร์ซิลส์ ไพรซ์ แพลนเนอร์ จำกัด
เป็นผู้ทำแผนฟื้นฟูกิจการของบริษัทดังกล่าว

ภาพรวมการประกอบธุรกิจ

บริษัท อุตสาหกรรมปิโตรเคมีกัลไทย จำกัด (มหาชน)
และบริษัทในเครือทีพีไอประกอบธุรกิจประเภท
อุตสาหกรรมปิโตรเคมีและผลิตภัณฑ์น้ำมัน โดยเริ่มผลิตเม็ดพลาสติกในปี 2525
และขยายการดำเนินงานในอุตสาหกรรมปิโตรเคมีขั้นต่างๆ
ตั้งแต่ผลิตภัณฑ์ปิโตรเคมีขั้นต้นจนถึงขั้นปลาย ปัจจุบัน บริษัทฯ
เป็นผู้ประกอบการอุตสาหกรรมปิโตรเคมีครบวงจรแห่งแรกในภูมิภาคเอเชียตะวันออกเฉียงใต้
ผลิตภัณฑ์เพื่อจำหน่ายของบริษัท แบ่งเป็น

1.  ผลิตภัณฑ์ปิโตรเคมี ได้แก่ โอเลฟินส์ อะโรเมติกส์ ซึ่งเป็นผลิตภัณฑ์ปิโตรเคมีขั้นต้น
    และเม็ดพลาสติกชนิดต่างๆ เป็นผลิตภัณฑ์ขั้นปลายของบริษัทฯ
    เพื่อจำหน่ายให้ผู้ประกอบอุตสาหกรรมพลาสติกขั้นต่อเนื่องนำไปเป็นวัตถุดิบเพื่อผลิตเป็นผลิตภัณฑ์พลาสติกสำเร็จรูปชนิดต่างๆ

2.  ผลิตภัณฑ์น้ำมัน ได้แก่ น้ำมันเชื้อเพลิงชนิดต่างๆ น้ำมันหล่อลื่น ยางมะตอย

บริษัทฯ และบริษัทในเครือทีพีไอดำเนินการผลิตผลิตภัณฑ์ปิโตรเคมีครบวงจร
โดยมีโรงงานที่จังหวัดระยอง ซึ่งเป็นนิคมอุตสาหกรรมภายใต้การจัดการของบริษัทฯ
บนเนื้อที่กว่าหมื่นไร่ พร้อมสาธารณูปโภคที่ใช้ในการดำเนินอุตสาหกรรมปิโตรเคมีครบวงจร เช่น
ท่าเรือน้ำลึก คลังน้ำมัน โรงไฟฟ้า
สาธารณูปโภคที่เพียบพร้อมเหล่านี้สามารถสร้างศักยภาพการบริหารต้นทุนอย่างมีประสิทธิภาพ

บริษัทย่อย

บริษัทย่อยในเครือทีพีไอที่สำคัญ มีดังนี้

- บริษัท ไทย เอบีเอส จำกัด ถือหุ้นโดยบริษัทฯ ร้อยละ 99.99
มีทุนจดทะเบียนและเรียกชำระแล้ว 2,500 ล้านบาท เป็นผู้ผลิตผลิตภัณฑ์ปิโตรเคมีกลุ่มสไตรีน ได้แก่
เม็ดพลาสติกชนิด ABS/SAN, PS, EPS

- บริษัท น้ำมัน ทีพีไอ จำกัด ถือหุ้นโดยบริษัทฯ ร้อยละ 99.99 มีทุนจดทะเบียนและเรียกชำระแล้ว
2,000 ล้านบาท เป็นผู้ผลิตและจำหน่ายผลิตภัณฑ์น้ำมันสำเร็จรูปจากโรงกลั่นของทีพีไอ
โดยมีช่องทางการจำน่ายทั้งขายส่งและขายปลีกผ่านสถานีบริการทั้งที่เป็นของทีพีไอและของลูกค้า
ภายใต้เครื่องหมายการค้าทีพีไอ

- บริษัท ทีพีไอ โพลีออล จำกัด ถือหุ้นโดยบริษัทฯ ร้อยละ 99.99
มีทุนจดทะเบียนและเรียกชำระแล้ว 300 ล้านบาท บริษัทเป็นผู้ผลิตและจำหน่ายโพลีออล ได้แก่
โพลีอีเทอร์โพลีออล โพลีเอสเทอร์โพลีออล พรีโพลีเมอร์ ซึ่งเป็นวัตถุดิบสำหรับผลิตโพลียูรีเทน

โครงสร้างรายได้ของบริษัทและบริษัทย่อย

 (หน่วย : ล้านบาท)

  --------------------------- --------------------- ----------------- ---------------- -------- ---------- -------- -------- -------- --------
  ผลิตภัณฑ์                                            ดำเนินการโดยบริษัท   % การถือหุ้นของบริษัท 2541                2542              2543     

  1.                          ผลิตภัณฑ์ปิโตรเคมี                                                                                  28,834   57%

                              - เม็ดพลาสติก           ทีพีไอ, ไทยเอบีเอส   - , 99.99        18,155   36%        19,780   35%      23,484   34%

                              - โอเลฟินส์(1)          ทีพีไอ              -                8,583    17%        11,393   20%      14,607   18%

                              - อะโรเมติกส์           ทีพีไอ              -                1,571    3%         2,210    4%       2,421    4%

                              - โพลีออล              ทีพีไอโพลีออล        99.99            524      1%         568      1%       741      1%

  2.                          ผลิตภัณฑ์น้ำมัน                                                        ทีพีไอ,      - ,      15,890   32%      20,936
                                                                                                น้ำมันทีพีไอ   99.99                      

  3.                          อื่นๆ                                     -                1,449    3%         1,477    3%       1,861    11%

  รวมรายได้จากบริษัทและบริษัทย่อย                                                                                                           46,173

  4. ส่วนแบ่งกำไร (ขาดทุน)                                                                                                               
  จากเงินลงทุนในบริษัทร่วม                                                                                                                 

  5.                          กำไรจากอัตราแลกเปลี่ยน                                               24,519     41.62%   0        0.00%    0

  6.                          รายได้อื่น - ดอกเบี้ยรับ                                                599        1.02%    1,236    2.10%    680

                              - อื่น ๆ                                                            308        0.52%    393      0.67%    162

                              รวมทั้งหมด                                                          75,618     100%     58,908   100%     72,889
  --------------------------- --------------------- ----------------- ---------------- -------- ---------- -------- -------- -------- --------

[]

[]

  เป้าหมายการดำเนินธุรกิจ

ถึงแม้ศาลล้มละลายกลางจะมีคำสั่งให้ทีพีไอมีหนี้สินล้นพ้นตัว แต่โดยพื้นฐานแล้ว
ธุรกิจของทีพีไอและกลุ่มบริษัททีพีไอ ก็ยังสามารถดำเนินต่อไปได้
และเหตุผลที่มีการฟื้นฟูกิจการก็เพื่อรักษาธุรกิจ การจ้างงาน และเพื่อให้ทีพีไอ และกลุ่มบริษัททีพีไอ
กลับมามีสถานะทางการเงินที่มั่นคงและแข็งแกร่ง มีผลกำไรและสามารถแข่งขันได้ในสากล
โดยมีการปรับปรุงโครงสร้างหนี้และการจัดทำแผนธุรกิจที่เหมาะสม

ขึ้นอยู่กับปัจจัยความเสี่ยงที่ระบุไว้ในหัวข้อ 1.2 ตามแผนฟื้นฟูกิจการ
ผลการดำเนินงานของกลุ่มบริษัททีพีไอ คาดว่าจะบรรลุเป้าหมายดังต่อไปนี้ :

(หน่วย : ล้านเหรียญสหรัฐ)

ปี 2544 ปี 2545 ปี 2546 ปี 2547

รายได้รวม 1,630.5 1,726.8 2,062.9 1,778.7

อีบิทดา 260.2 437.5 693.7 457.6

วัตถุประสงค์ของแผนฟื้นฟูกิจการ

-   เพื่อรักษาธุรกิจ การจ้างงาน และกำลังการผลิตของกลุ่มทีพีไอ
    และเพื่อให้กลับมามีสถานะทางการเงินที่มั่นคง

-   เพื่อรักษาสิทธิของเจ้าหนี้ และผู้มีส่วนได้เสียรายอื่น ๆ ในกลุ่มทีพีไอ ให้มีความเท่าเทียมกัน

-   เพื่อสามารถจ่ายชำระดอกเบี้ยได้นับจากวันที่ 1 มกราคม 2544 และสามารถจ่ายคืนเงินต้น
    หรือจัดหาเงินทุนใหม่มาชำระหนี้ได้ภายใน 31 ธันวาคม 2547

สมมติฐานของการประมาณการรายได้ เกิดจากการประมาณการซึ่งผ่านการคำนวณด้วยโปรแกรม**
โดยพิจารณาโครงสร้างของราคาวัตถุดิบและราคาผลิตภัณฑ์ ระดับการผลิตที่ให้ผลตอบแทนสูงสุด
รวมทั้งส่วนผสมและชนิดของวัตถุดิบที่ต้องการเพื่อให้ได้ผลผลิตสูงสุด

** PIMS เป็นโปรแกรมซอพท์แวร์ที่ใช้กันอย่างแพร่หลายในธุรกิจอุตสาหกรรมปิโตรเคมี PIMS
จะช่วยคำนวณระดับการผลิตที่มีประสิทธิภาพสูงสุดและระดับการผลิตที่ได้กำไรสูงสุดสำหรับอุตสาหกรรมปิโตรเคมีนั้น
ๆ ภายใต้สมมติฐานด้านราคาและโครงสร้างของการดำเนินงานของบริษัท

สมมติฐานด้านราคา : บริษัทเคม ซิสเตม จำกัด ได้จัดเตรียมประมาณการราคาของวัตถุดิบ
และราคาของส่วนผสมของผลิตภัณฑ์ต่าง ๆ ในช่วงปี 2001-2004
โดยใช้ราคาของน้ำมันดิบดูไบเป็นราคาอ้างอิงในการประมาณการ
และทำการศึกษาการตั้งราคาของปิโตรเลี่ยม และผลิตภัณฑ์ปิโตรเคมีหลัก ๆ
รวมทั้งรับผิดชอบในการประมาณการอุปสงค์และอุปทานภายใต้เงื่อนไขของสภาพแวดล้อมของผลิตภัณฑ์แต่ละชนิดที่จะส่งผลกระทบกับมาร์จินและความสามารถในการทำกำไร

เคมซิสเตม ได้ประมาณการราคาของ refined product โดยคำนึงถึงปัจจัยต่าง ๆ เหล่านี้

-   การประมาณการต้นทุนน้ำมันดิบ

-   แนวโน้มอุปสงค์และอุปทานของผลิตภัณฑ์

-   การเปลี่ยนแปลงโครงสร้างของอุตสาหกรรม

-   การค้าของผลิตภัณฑ์ปิโตรเลี่ยม

-   แนวโน้มคุณภาพของผลิตภัณฑ์

-   การประมาณการต้นทุนการกลั่นน้ำมัน

-   การประเมินมาร์จินของอุตสาหกรรมการกลั่นในอนาคต

นอกจากนี้
การประมาณราคาของเคมซิสเตมยังคำนึงถึงภาพรวมทั้งหมดและอุตสาหกรรมในเขตเดียวกัน
รวมถึงวงจรราคาของผลิตภัณฑ์ วงจรราคาจะกระทบวงจรการลงทุนโดยรวมของอุตสาหกรรม
ซึ่งสามารถวัดได้จากผลตอบแทนจากการลงทุนหรือ cash cost margin
ของผู้ร่วมในอุตสาหกรรมเดียวกัน

สมมติฐานการตั้งราคาของวัตถุดิบ

น้ำมันดิบ ราคา FOB บวกส่วนเพิ่ม ต้นทุนค่าระวางเรือ และภาษีนำเข้า

ราคาวัตถุดิบอื่น ราคา CIF

ผลิตภัณฑ์

Polymers

ราคาส่งออก ราคา CIF บวกภาษีศุลกากร

ราคาขายเพื่อนำไปผลิตเพื่อส่งออก ราคา CIF บวกค่าขนส่ง

ราคาขายในประเทศ ราคา CIF บวกภาษีศุลกากร และค่าขนส่ง

Lube Base Oil

ราคาส่งออก ราคา CIF

ราคาขายในประเทศ ราคา CIF บวกภาษีศุลกากร และค่าขนส่ง

Aromatic

ราคาส่งออก ราคา CIF

ราคาขายในประเทศ ราคา CIF บวกภาษีศุลกากร และค่าขนส่ง

Condensate

ราคาส่งออก ราคาอ้างอิงที่ตลาดสิงคโปร์บวกส่วนเพิ่ม

ราคาขายในประเทศ ราคาอ้างอิงที่ตลาดสิงคโปร์บวกส่วนเพิ่ม

Ethylene และ ผลิตภัณฑ์อื่น

ราคาส่งออก ราคา CIF

ราคาขายในประเทศ ราคา CIF

จากสมมติฐานด้านการผลิตและการประมาณราคาข้างต้น
อยู่ภายใต้เงื่อนไขการผลิตในระดับการผลิตที่ให้ผลตอบแทนสูงสุด
ซึ่งในช่วงระยะเวลาของการเสนอแผนระดับการผลิตดังกล่าวอยู่ที่ 125,000 บาเรลต่อวัน
ซึ่งหมายถึงวงเงินที่จะใช้ในการซื้อวัตถุดิบต่อเดือนเพิ่มมากขึ้นเปรียบเทียบกับระดับการผลิตปัจจุบัน
ที่อยู่ที่ระดับเฉลี่ย 65,000 บาเรลต่อวัน
การได้มาซึ่งเงินทุนหมุนเวียนจึงเป็นสิ่งสำคัญเพื่อที่จะเป็นแหล่งเงินทุนในการดำเนินงานเพื่อให้ระดับการผลิต
รายได้ และ EBITDA เป็นไปตามหรือใกล้เคียงกับประมาณการ

ผู้บริหารแผนอยู่ในระหว่างการเจรจาเพื่อให้ได้มาซึ่งเงินทุนหมุนเวียน
การได้มาของเงินสดจากการขายทรัพย์สินเพื่อนำมาชำระหนี้ และอื่น ๆ
เพื่อให้แผนประสบความสำเร็จ

แต่อย่างไรก็ตาม ยังมีปัจจัยอื่น ๆ
อีกมากมายที่จะทำให้การดำเนินงานไม่สามารถเป็นไปตามประมาณการได้ เช่น
สภาพเศรษฐกิจของประเทศและในระดับภูมิภาค ซึ่งจะมีผลกระทบต่ออุตสาหกรรมการผลิตโดยรวม
และเป็นปัจจัยที่ไม่สามารถควบคุมได้

ระดับราคาน้ำมันดิบซึ่งถือเป็นวัตถุดิบหลักในการกลั่นน้ำมันและทางบริษัทฯ
ยังคงต้องอ้างอิงระดับราคาน้ำมันของประเทศอุตสาหกรรมน้ำมันทางตะวันออกกลาง
จากสภาพตลาดโลกที่ผ่านมา ระดับราคาน้ำมันดิบดูไบมีความผันผวนมาก
ซึ่งจะส่งผลกระทบโดยตรงกับการจัดสรรการผลิตในผลิตภัณฑ์ต่าง ๆ เป็นต้น